ΓΡΑΠΤΗ ΕΡΩΤΗΣΗ E-2067/02

υποβολή: Olivier Dupuis (NI) προς την Επιτροπή

(12 Ιουλίου 2002)

Θέμα: Η περίπτωση της Rebiya Kadeer από το Ανατολικό Τουρκεστάν

Η επιχειρηματίας Rebiya Kadeer είναι ένα από τα πλέον αξιόλογα μέλη των Ουιγούρων στην κατεχόμενη περιοχή του Ανατολικού Τουρκεστάν (Αυτόνομη Περιοχή Ουιγούρων Σινγιάνγκ). Έχει συμβάλει σημαντικά στην εξασφάλιση των δικαιωμάτων των γυναικών στην Κίνα και ίδρυσε το Κίνημα των Χιλίων Μητέρων για την προώθηση της απασχόλησης των γυναικών Ουιγούρων. Η ίδια η Κινεζική Κυβέρνηση έχει αναγνωρίσει τη συμβολή της με το να την διορίσει στην αντιπροσωπεία της το 1995 για την Παγκόσμια Διάσκεψη των Ηνωμένων Εθνών για τις Γυναίκες η οποία πραγματοποιήθηκε στο Πεκίνο.

Ωστόσο, δύο χρόνια μετά τη Διάσκεψη του Πεκίνου, κρατικοίπάλληλοι προέβησαν σε κατάσχεση του διαβατηρίου της. Ακολούθησε παρενόχληση εκ μέρους της αστυνομίας θέτοντας περαιτέρω περιορισμούς στις κινήσεις της. Οι κινεζικές αρχές με το να την εκφοβίζουν προσπαθούσαν να κάνουν το σύζυγό της να σωπάσει, ο οποίος ζει στο εξωτερικό και τηρεί ειλικρινή επικριτική στάση κατά της κυβέρνησης.

Τον Αύγουστο του 1999, ενώ είχε ραντεβού για να συζητήσει ζητήματα ανθρωπίνων δικαιωμάτων με εκπροσώπους από την Υπηρεσία Έρευνών του Κογκρέσου των ΗΠΑ, οι κινεζικές αρχές την συνέλαβαν και την μετέφεραν σε τοπική φυλακή περιβόητη για βασανιστήρια. Το Σεπτέμβριο του 1999, η κυβέρνηση κατηγόρησε τη Rebiya Kadeer για παροχή απόρρητων πληροφοριών σε ξένους αν και τα απόρρητα αποδείχθηκαν ότι διετίθεντο δημοσίως στις τοπικές εφημερίδες που είχε στην κατοχή της. Μετά από δίκη που πραγματοποιήθηκε κρυφά, κινεζικό δικαστήριο την καταδίκασε σε οκτώ έτη φυλάκισης. Ο γραμματέας της, ο οποίος συνελήφθη αμέσως αφότου αυτή είχε προφυλακισθεί, έλαβε τριετούς διάρκειας επανεκπαίδευση μέσω εργασίας για τη συνεργασία του μαζί της. Σύμφωνα με πληροφορίες εδάρη κατά τη διάρκεια της κράτησής του και τώρα ηγεία του είναι σε κακή κατάσταση.

Ποιες πληροφορίες μπορεί να παράσχει η Επιτροπή σχετικά με την κατάσταση της κ. Rebiya Kadeer και του γραμματέα της· Τι είδους πρωτοβουλίες έχει αναλάβει ή προτίθεται να αναλάβει η Επιτροπή για να επιτύχει από τις κινεζικές αρχές την άμεση και άνευ όρων απελευθέρωση αυτών των κρατουμένων συνείδησης, το σεβασμό των θεμελιωδών δικαιωμάτων και ελευθεριών του λαού του Ανατολικού Τουρκεστάν και την έναρξη διαπραγματεύσεων μεταξύ της Κινεζικής Κυβέρνησης και εκπροσώπων των Ουιγούρων, περιλαμβανομένου του Εθνικού Κογκρέσου του Ανατολικού Τουρκεστάν (Ουιγουριστάν), ένας δημοκρατικός πολυσυλλεκτικός οργανισμός ο οποίος επιδιώκει ειρηνική πολιτική επίλυση στο πρόβλημα με βάση μια πολιτική και δίκαιη λύση του ζητήματος του κατεχόμενου Ανατολικού Τουρκεστάν·

Επιπλέον, μπορεί η Επιτροπή να διαβεβαιώσει το Ευρωπαϊκό Κοινοβούλιο ότι κανένα πρόγραμμα που χρηματοδοτείται από την ΕΕ στο κατεχόμενο Ανατολικό Τουρκεστάν δεν χρησιμοποιείται από το Πεκίνο για να αυξήσει ή για να εφαρμόσει την πολιτική αποικισμού, καταστολής, καταστροφής και απαρτχάιντ που έχει επιβληθεί κατά των Ουιγούρων από τις κινεζικές αρχές μετά την εκ μέρους τους εισβολή και κατοχή του Τουρκεστάν το 1949·

Απάντηση του κ. Patten εξ ονόματος της Επιτροπής

(2 Αυγούστου 2002)

Η ΕΕ έθιξε το θέμα που αφορά την κα Rebiya Kader στο πλαίσιο του διαλόγου με την Κίνα σχετικά με τα ανθρώπινα δικαιώματα και πληροφορήθηκε τα σχετικά με την καταδίκη και φυλάκισή της. Δυστυχώς οι κινεζικές αρχές δεν έδωσαν πληροφορίες όσον αφορά την σημερινή της κατάσταση. Η Επιτροπή θα εξακολουθήσει να θέτει το θέμα αυτό σε κάθε ευκαιρία.

Η Επιτροπή τονίζει, ακόμη, την ανάγκη της εκ μέρους της Κίνας σεβασμού των πολιτιστικών και γλωσσικών δικαιωμάτων, των θρησκευτικών ελευθεριών και της προστασίας των μειονοτήτων σε όλη την κινεζική επικράτεια.

Η Επιτροπή δεν έχει προγράμματα συνεργασίας στο Xingjiang.